**Ministru kabineta noteikumu projekta**

**Grozījumi Ministru kabineta 2001. gada 28. augusta noteikumos Nr. 382 “Interešu izglītības programmu finansēšanas kārtība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2001. gada 28. augusta noteikumos Nr. 382 “Interešu izglītības programmu finansēšanas kārtība””(turpmāk – projekts) izstrādāts pēc Izglītības un zinātnes ministrijas (turpmāk – ministrija) iniciatīvas, lai vienādotu Ministru kabineta 2001. gada 28.augusta noteikumus Nr. 382 “Interešu izglītības programmu finansēšanas kārtība” (turpmāk – noteikumi Nr.382) ar 2017.gada 25.jūlijā Ministru kabinetā apstiprinātajiem noteikumiem Nr.437 “Grozījumi Ministru kabineta 2016. gada 5. jūlija noteikumos Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”” un noteikumiem Nr. 438 “Grozījumi Ministru kabineta 2016. gada 15. jūlija noteikumos Nr. 477 “Speciālās izglītības iestāžu, internātskolu un vispārējās izglītības iestāžu speciālās izglītības klašu (grupu) finansēšanas kārtība””, tai skaitā, lai nostiprinātu normu par finansējuma apmēra aprēķinu pedagogu profesionālās darbības kvalitātes novērtēšanas piemaksām, kā arī veiktu vienotu kontroli par mērķdotācijas izglītībai izlietojumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2017.gada 25.jūlijā Ministru kabinetā tika apstiprināti grozījumi Ministru kabineta noteikumos Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” un Nr. 477 “Speciālās izglītības iestāžu, internātskolu un vispārējās izglītības iestāžu speciālās izglītības klašu (grupu) finansēšanas kārtība” (turpmāk – noteikumi). Lai vienādotu kārtības kā aprēķināma mērķdotācija pašvaldībām – pašvaldību izglītības iestādēm, nepieciešams veikt atbilstošus grozījumus arī noteikumos Nr.382.Noteikumi Nr.382 nosaka kārtību, kādā aprēķina un sadala valsts budžeta mērķdotāciju interešu izglītības programmu pedagogu darba samaksai.Šobrīd noteikumi Nr.382 nosaka, ka mērķdotāciju pašvaldībai budžeta gadam aprēķina un piešķir atbilstoši izglītojamo skaitam iepriekšējā budžeta gada 1.septembrī, vispārējās pamata un vispārējās vidējās izglītības iestādēs attiecīgajā administratīvajā teritorijā. Lai salāgotu datu par izglītojamo skaitu ieguvi un finansējuma apmēra aprēķinu ar citiem normatīvajiem regulējumiem, kas nosaka kārtības kā aprēķināma mērķdotācija pašvaldībām – pašvaldību izglītības iestādēm, projekts paredz, ka, sākot no 2017.gada 1.septembra, mērķdotācijas apmērs pedagogu darba samaksai un valsts sociālās apdrošināšanas obligātajām iemaksām periodam no kārtējā gada 1.septembra līdz nākamā gada 31.augustam, tiks noteikts atbilstoši izglītojamo skaitam kārtējā gada 1.septembrī vispārējās pamata un vispārējās vidējās izglītības iestādēs attiecīgajā administratīvajā teritorijā.Šobrīd noteikumi Nr.382 nenosaka, kā aprēķināms finansējums piemaksām par pedagogu profesionālās darbības kvalitātes novērtēšanu. Projekts paredz nostiprināt normu, ka pedagogu darba samaksas noteikumos noteiktajām pedagoga profesionālās darbības kvalitātes piemaksām nepieciešamo finansējumu ministrija aprēķina un sadala pašvaldībām, ņemot vērā informāciju par pedagogu, kuri ir ieguvuši 3., 4. un 5. kvalitātes pakāpi, darba likmju skaitu kārtējā gada 1. septembrī, ko pašvaldības vai izglītības iestādes ir ievadījušas un apstiprinājušas Valsts izglītības informācijas sistēmā līdz attiecīgā gada 5. septembrim katrā izglītības iestādē un izglītības programmā.Projekts tiek papildināts ar pārskata par mērķdotācijas izlietojumu veidlapu, kā arī projektā tiek stiprināta norma par to, ka pašvaldību vadītājam vai viņa pilnvarotajai personai būs jāapstiprina pārskats, tādējādi apliecinot, ka mērķdotācija izlietota atbilstoši mērķim.Pamatojoties uz Valsts kontroles Revīzijas ziņojumā iekļautajiem iebildumiem par mērķdotāciju pedagogu darba samaksai pašvaldībām norādīts, ka ministrija nav izveidojusi efektīvu un precīzu pedagogu atlīdzības plānošanas modeli, jo neizlietotais mērķdotācijas atlikums pašvaldībās ir 6 402 752 euro. Pie tam Valsts kontrole norāda, ka šī summa salīdzinot ar 2015.gadu ir palielinājusies par 1 029 754 euro. Tāpēc noteikumu projektā paredzēts samazināt mērķdotāciju pārsniegtās summas apmēru laika periodam no kārtējā budžeta gada 1.septembra līdz 31.decembrim, ja novadu un republikas pilsētu pašvaldību pārskatos uzrādītais atlikums uz kārtējā budžeta gada sākumu pārsniedz 1 % apmēru no pašvaldībai piešķirtās mērķdotācijas iepriekšējā budžeta gadā. |
| 3. | Projekta izstrādē iesaistītās institūcijas | Izglītības un zinātnes ministrija. |
| 4. | Cita informācija | Nav. |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 110 novadu pašvaldības un 9 republikas pilsētu pašvaldības.  |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| **1. Budžeta ieņēmumi:** | **13 945 635** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 13 945 635 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| **2. Budžeta izdevumi:** | **13 945 635** | **0** | **0** | **0** | **0** |
| 2.1. valsts pamatbudžets | 13 945 635 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| **3. Finansiālā ietekme:** | **0** | **0** | **0** | **0** | **0** |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| **4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)** | X | **0** | **0** | **0** | **0** |
| **5. Precizēta finansiālā ietekme:** | X | **0** | **0** | **0** | **0** |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ailē "Saskaņā ar valsts budžetu kārtējam gadam" norādīts finansējums, kas apstiprināts likuma “Par valsts budžetu 2017.gadam” 7.pielikumā “Mērķdotācijas pašvaldībām – interešu izglītības programmu pedagogu daļējai darba samaksai un valsts sociālās apdrošināšanas obligātajām iemaksām”.Projektam nav ietekme uz valsts budžetu. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav. |
| 2. | Atbildīgā institūcija | Izglītības un zinātnes ministrija  |
| 3. | Cita informācija | Nav. |

|  |  |
| --- | --- |
|  |  |
|  **VII. Tiesību akta projekta izpildes nodrošināšana un tās ietekme uz institūcijām** |
| Projekta izpildē iesaistītās institūcijas | Izglītības un zinātnes ministrija, novadu un republikas pilsētu pašvaldības, izglītības iestādes. |
| Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks veidotas un nav nepieciešams likvidēt vai reorganizēt esošās institūcijas. Līdz ar to noteikumu projekta izpilde neietekmēs institūciju cilvēkresursus. |
| Cita informācija | Nav. |

*Anotācijas V, VI sadaļa – projekts šīs jomas neskar.*

Izglītības un zinātnes ministrs K.Šadurskis

Vizē:

Valsts sekretāre L.Lejiņa

14.08.2017.

1057

I.Pavloviča 67047860

initra.pavlovica@izm.gov.lv